**O B R A Z L O Ž E N J E**

**I - PRAVNI TEMELJ ZA DONOŠENJE AKTA**

Pravni temelj za donošenje ovog akta je članak 61. Statuta Grada Pula-Pola (“Službene novine” Grada Pule broj 7/09, 16/09, 12/11, 01/13, 2/18, 2/20, 4/21 i 5/21) kojim je propisano da Gradonačelnik Grada Pule donosi akte iz svog djelokruga.

Akcijskim planom energetske učinkovitosti Grada Pule 2022.-2024. (“Službene novine” Grada Pule broj 15/22) definirane su mjere energetske učinkovitosti po osnovi kojih su utvrđene i mjere koje se sufinanciraju ovom Odlukom.

Odluka o provođenju i sufinanciranju mjera energetske učinkovitosti na području Grada Pula-Pola (KLASA 372-01/22-01/264, URBROJ: 2163-7-04-04-0455-22-2) propisuje uvjete, kriterije i postupak provođenja mjera poticanja energetske učinkovitosti koje neposredno sufinancira Grad Pula-Pola.

**II - OSNOVNA PITANJA KOJA SE UREĐUJU AKTOM**

Obzirom se kroz institut e- konzultacija, a na prijedlog građana, prihvatilo sufinanciranje i klimatizacijskih uređaja, za koje nije provedena tranzicija u nove energetske oznake (koje će se implementirati nakon što bude donesena odgovarajuća relevantna EU regulativa), te su još na snazi stare energetske oznake, ovom se Odlukom želi podnositeljima Zahtjeva za sufinanciranje kućanskih uređaja precizno determinirati koji su energetski razredi kućanskih uređaja prihvatljivi za sufinanciranje

Osim energetskih razreda A, B i C sukladno novim energetskim oznakama energetske učinkovitosti, prihvatljiva za sufinanciranje smatra se i oznaka energetskog razreda A+++, sukladno starim energetskim oznakama za energetsku učinkovitost, za sve uređaje koji se sufinanciraju.

Predmetne propozicije će se primjenjivati od početka provođenja Javnog poziva, te će se svi zahtjevi istovjetno obraditi, u skladu s navedenim.

**III - PROCJENA POTREBNIH FINANCIJSKIH SREDSTAVA**

Financijska sredstva za provedbu ove Odluke osigurana su u Proračunu Grada Pula-Pole za 2022. godinu, na pozicijama energetske učinkovitosti.

Pripremila: Lorena Dropulić, dipl.ing.agr.